ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
خریف مارکیٹنگ سیزن 21۔2020 کے دوران ایم ایس پی آپریشن
نئی دہلی 27 اکتوبر:
جاری خریف مارکیٹنگ سیزن  2020-21 میں حکومت اپنے موجودہ ایم ایس پی اسکیموں کے مطابق کسانوں سے اپنے ایم ایس پی پر خریف 2020-21 فصلوں کی خریداری جاری رکھے ہوئے ہے جیسا کہ پچھلے سیزن میں کیا گیا تھا۔
مختلف ریاستوں اور مرکز کے زیر انتظام خطوں، پنجاب ، ہریانہ ، اترپردیش ، تمل ناڈو ، اتراکھنڈ ، چندی گڑھ ، جموں و کشمیر ، کیرالہ اور گجرات میں خریف 2020-21 کے لئے دھان کی خریداری آسانی سے جاری ہے جس میں 26.10.2020 تک 159.55 ایل ایم ٹی سے زیادہ دھان کی خریداری کی گئی ہے جو کہ پچھلے سال کے مقابلے 18.61 فیصد کا اضافہ ہے۔ 159.55 ایل ایم ٹی کی کل خریداری میں سے صرف پنجاب نے 107.81 ایل ایم ٹی کا تعاون کیا ہے جو کہ کل خریداری کا 67.57 فیصد ہے۔
تقریباً 13.64 لاکھ کسان پہلے سے ہی30123.73کروڑ کی ایم ایس پی ویلیو کے ساتھ جاری کے ایم ایس خریداری آپریشن سے فیضیاب ہوئے ہیں۔
مزید یہ کہ ریاستوں کی طرف سے دی گئی تجویز کی بنیاد پر تمل ناڈو ، کرناٹک ، مہاراشٹر ، تلنگانہ ، گجرات ، ہریانہ ، اتر پردیش ، اڈیشہ ، راجستھان اور آندھراپردیش جیسی ریاستوں کے لئے پرائس سپورٹ اسکیم  کے تحت خریف مارکیٹنگ سیزن 2020 کے لئے 45.10 ایل ایم ٹی دال اور تلہن کی خریداری کی منظوری دی گئی تھی۔ مزید برآں، آندھراپردیش، کرناٹک، تمل ناڈو اور کیرالہ کے لئے 1 اعشاریہ 23 ایل ایم ٹی کوپرا  کی خریداری کی منظوری بھی دی گئی تھی۔
دیگر ریاستوں / مرکز کے زیر انتظام خطوں کے لئے پی ایس ایس کے تحت دالوں ، تلہن اور کوپرا کی خریداری کے لئے تجاویز کی وصولی پر بھی منظوری دی جائے گی تاکہ ان فصلوں کے ایف اے کیو گریڈ کی خریداری براہ راست اندراج شدہ کسانوں سے سال 2020-21 کے لئے مشتہر شدہ ایم ایس پی پر کی جاسکے۔
26.10.2020 تک حکومت نے اپنے نوڈل ایجنسیوں کے ذریعہ مونگ ، ارد اور مونگ پھلی کی پھلیوں کی 1543.11 ایم ٹی کی خریداری کی ہے ، جس کی ایم ایس پی ویلیو 10.08 کروڑ روپے ہے اور جس سے تمل ناڈو ، مہاراشٹر اور ہریانہ میں 1247 کسانوں نے فائدہ اٹھایا ہے۔ اسی طرح 52 اعشاریہ 40 کروڑ کی ویلیو کے ایم ایس پی والے 5089 ایم ٹی کوپرا  کی خریداری کی گئی ہے جس سے کرناٹک اور تمل ناڈو میں 3961 کسانوں کو فائدہ پہنچا ہے۔ کوپرا اور ارد کے سلسلے میں زیادہ تر بڑی پیداواری ریاستوں میں شرحیں ایم ایس پی سے زیادہ ہیں۔
ایم ایس پی کے تحت بیج کاٹن  کی خریداری کی سرگرمیاں پنجاب، ہریانہ ، راجستھان اور مدھیہ پردیش میں آسانی سے جاری ہیں۔ 26.10.2020 تک 398683 کپاس کے گانٹھوں جن کی قیمت 117675 لاکھ روپئے ہے کی خریداری کی گئی ہے اور اس سے 76512 کسانوں کو فائدہ ملا ہے۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر ایک آرٹ اور پینٹنگ مقابلے میں بنگلور کے نوجوان طلباء کے ساتھ بات چیت کی
خاتون ٹیک لیڈرز جیا جگدیش، نیوروتی رائے اور اسٹارٹ اپ آئیکن اپرمیا آنے والے امتحانات کے لیے طلبہ کی حوصلہ افزائی میں وزیر موصوف کے ساتھ شامل ہوئیں
آج کے نوجوان ہمارے ترقی کے انجن ہیں، نئے بھارت کی تشکیل میں اہم کردار ادا کریں گے: جناب راجیو چندر شیکھر
سرکاری نوکریاں صرف نوکریاں نہیں ہیں، بلکہ جن سیوا اور دیش سیوا کا موقع ہے: روزگار میلے میں وزیر مملکت جناب راجیو چندر شیکھر
نئی دلی، 20 جنوری، 2023 / الیکٹرانکس اور انفارمیشن ٹکنالوجی اور ہنرمندی کی ترقی اور انٹرپرینیورشپ کے وزیر مملکت جناب راجیو چندر شیکھر نے آج بنگلورو کے کرناٹک پبلک اسکول، اتراہلی میں منعقدہ ایک انٹر اسکول آرٹ اور پینٹنگ مقابلے کی صدارت کی۔ مقابلہ سیشن امتحانات کے اختتام پر طلباء کی حوصلہ افزائی کے لیے 'ایگزام واریئر' کے موضوع پر منعقد کیا گیا تھا۔ وزیر موصوف نے ‘پریکشا پہ چرچا’ پروگرام کے تحت منعقدہ اس مقابلے کے حصہ کے طور پر طلباء اور اساتذہ سے بات چیت کی۔ وزیر موصوف نے کہا کہ آج کے نوجوان ہمارے ترقی کے انجن ہیں اور نئے بھارت کی تشکیل میں اہم رول ادا کریں گے۔
کرناٹک پبلک اسکول، اتراہلی، بنگلورو میں جناب راجیو چندر شیکھر
جناب راجیو چندر شیکھر نے کہا، ‘‘وزیر اعظم کی طرف سے شروع کی گئی ‘پریکشا پہ چرچا’ کا مقصد طلبہ، اساتذہ اور والدین تک پہنچنا اور امتحانات کو دباؤ سے پاک بنانے کے طریقوں اور ان کی مستقبل میں ترقی کے مواقع کے بارے میں بات چیت کرنا ہے۔ کرناٹک پبلک اسکول، اتراہلی اور آس پاس کے اسکولوں کے دیگر طلباء کے ایک اجتماع سے خطاب کیا۔
خاتون ٹیک لیڈرز محترمہ جیا جگدیش، اے ایم ڈی انڈیا کی کنٹری ہیڈ اور محترمہ نیروتی رائے، کنٹری ہیڈ، انٹیل انڈیا اور کو انڈیا کے سی ای او اور جنابک بانی جناب اپرمیا اور ممبر قانون ساز اسمبلی جناب ایم کرشنپا نے اسکول میں وزیر کے ساتھ شمولیت اختیار کی۔ انہوں نے طلباء کو اپنی زندگی کے تجربات سے واقف کرایا اور انہیں اپنے خوابوں کی پیروی کرنے کی ترغیب دی۔ اس بات چیت کی وجہ سے طلبا کی کافی حوصلہ افزائی ہوئی ۔ یہ پوچھے جانے پر کہ کون طلبا امتحان کے منتظر ہیں، سبھی طلباء نے ہاتھ اٹھا لیے۔
طلباء نے مقابلے میں بڑے جوش و خروش کے ساتھ حصہ لیا اور فاتحین کا اعلان چترا کلا پریشٹھ کے ماہرین نے کیا۔ محترمہ نروتی رائے، محترمہ جیا جگدیش اور مسٹر اپرمیا نے جیتنے والوں اور تمام شرکاء کو انعامات اور سرٹیفکیٹ دیئے۔ جیتنے والوں کو انعام کے طور پر ہیئر ایبلز اور پہننے کے قابل الیکٹرانکس آئٹم بھی دیئے گئے۔
اس سے پہلے دن میں، وزیر موصوف نے یہاں این اے سی آئی این کمپلیکس کا دورہ کیا اور روزگار میلہ میں حصہ لیا جس میں وزیر اعظم ویڈیو کانفرنسنگ کے ذریعے شامل ہوئے تھے۔ اس موقع پر کل 71,000 نئے بھرتی ہونے والوں کو مختلف سرکاری ملازمتوں کے لیے تقرر نامے دیئے گئے۔
اپنے خطاب میں جناب راجیو چندر شیکھر نے کہا کہ سرکاری نوکریاں صرف نوکریاں نہیں ہیں بلکہ جن سیوا اور دیش سیوا کا موقع ہیں۔
حکومت میں مختلف شعبوں میں ملازمتوں کے 10 لاکھ موقعے پیدا کرنے کے لیے وزیر اعظم کے عہد کی تعریف کرتے ہوئے، جناب راجیو چندر شیکھر نے کہا کہ روزگار میلے اس عہد کی تکمیل کی طرف ایک اہم قدم ہیں۔
رکن پارلیمنٹ اور کرناٹک کے سابق وزیر اعلی جناب سدانند گوڑا بھی اس تقریب میں موجود تھے۔
.................
ش ح ۔ ا س ۔ ت ح
U - 696
(Visitor Counter : 69
زراعت اور کاشتکاروں کی فلاح و بہبود کی وزارت
کسانوں کی آمدنی کو دوگنا کرنا
نئی دہلی، 19 مارچ: حکومت نے متعدد ترقیاتی پروگرام، اسکیمiں، اصلاحات اور پالیسیاں اپنائی ہیں، جن میں کسانوں کی آمدنی بڑھانے پر توجہ دی گئی ہے۔ ان تمام پالیسیوں اور پروگراموں میں غیر بجٹ مد، اور بجٹ مد سے رقم مختص کرکے ای -نام اور گرامز کو مستحکم بنانے کے لیے کارپس فنڈ بنایا گیا ہے جیسے ، ماڈل اے پی ای ایم سی  ایکٹ 2017جیسی مارکیٹ اصلاحات، 22 000 گرامین زرعی مارکیٹس  کا قیام، زرعی برآمدی پالیسی، زرعی مصنوعات صنعت و تجارت  ایکٹ، 2020، قیمتوں کی یقین دہانی اور زرعی خدمات سے متعلق کسان  معاہدہ ایکٹ 2020، ضروری اشیا قانون 1955 میں ترمیم، 10000 ایف پی اوز کی ترویج اور وزیر پی ایم-کسان کے تحت اضافی آمدنی کی منتقلی،پردھان منتری فصل بیمہ یوجنا ، پردھان منتری کرشی سنچائی یوجنا ، تمام خریف اور ربیع کی فصلوں کے لیے کم از کم امدادی قیمت  میں اضافہ، ہر مینڈھ پر پیڑ،شہد کی مکھی پالنا، راشٹریہ گوکل مشن، نیلا انقلاب، سود میں تخفیف اسکیم، کسان کریڈٹ کارڈ ، وغیرہ۔ تازہ ترین بڑی مداخلت 'آتم نربھر بھارت - زراعت' کی ہے جس میں مارکیٹ میں جامع اصلاحات اور 'زرعی بنیادی ڈھانچہ فنڈ  کی تشکیل شامل ہے۔ بجٹ 2021-22 میں خورد آبپاشی فنڈ کے لیے 10000 کروڑ روپےاور ادارہ جاتی کریڈٹ کو بڑھا کر 16.50 لاکھ کروڑ روپے کردیا گیا ہے۔ حکومت کی حصولیابیاں ضمیمہ I میں دی گئی ہیں۔
پچھلے 5 برسوں کے دوران نافذ کی جانے والی متعدد اسکیموں / منصوبوں کے تحت مختص / جاری کردہ ریاست وار فنڈز کی تفصیل ضمیمہ II میں دی گئی ہے۔
یہ معلومات آج راجیہ سبھا میں زراعت اور کسان بہبود کے مرکزی وزیر جناب نریندر سنگھ تومر نے ایک تحریری جواب میں دی۔
ضمیمہ I کے لیے یہاں کلک کریں
ضمیمہ II کے لیے یہاں کلک کریں
خواتین اور بچوں کی ترقیات کی وزارت
آنگن واڑیوں میں بہتری
نئی دہلی،27جولائی ، 2022/ آنگن واڑیوں میں بہتری لایا جانا ایک لگاتار عمل ہے جس کے لیے وقتاً فوقتاً مختلف اقدامات کیے جاتے رہے ہیں تاکہ ملک بھر میں آنگن واڑی مرکزوں کی حالت میں سدھار ہوتا رہے۔ ملک بھر میں آنگن واڑی مرکزوں کو بہتر بنانے کے لیے دو لاکھ  مراکز کو جدید شکل سکشم آنگن واڑی بنائے جانے کی منظوری دی گئی ہے۔ اس کے تحت صحت ، تغذیے اور بچپن کے اوائل میں ہی دیکھ بھال اور تعلیم میں کوالٹی خدمات کو بہتر بنانے کے لیےپوشن واٹیکاؤں سمیت بہتر بنیادی ڈھانچہ فرہم کیا جائے گا۔
13.01.2021 کو اس سلسلے میں رہنما ہدایت جاری کی گئی تھیں جس میں کوالٹی کی یقین دہانی ، تعینات عملے کے رول اور ذمہ داریوں ، خریداری کے لیے طریقۂ کار ، آیوش کے تصور سے مربوط کرنا اور ضمنی تغذیے کی فراہمی میں شفافیت ، مستعدی اور جوابدہی لانے کے لیے پوشن ٹریکر کے ذریعے ڈیٹا مینجمنٹ اور مانیٹرینگ جیسے بہت سے پہلوؤں کو شامل کیا گیا ہے۔
مزید یہ کہ ایک بہت بڑا آئی سی ٹی سے لیس پلیٹ فارم پوشن ٹریکر ڈیزائن کیا گیا ہے جس کا مقصد پورے ملک میں اے ڈبلیو سی پر عمل درآمد اور اس پر قریبی نظر رکھنے سے متعلق بروقت ڈیٹا حاصل کرنا ہے۔
یہ جانکاری خواتین اور بچوں کی ترقی کی مرکزی وزیر محترمہ اسمرتی زوبین ایرانی نے راجیہ سبھا میں آج ایک تحریری جواب میں فراہم کی۔
…..
ش ح ۔ اس۔ ت ح ۔
U - 8257
(Visitor Counter : 66
قبائیلی امور کی وزارت
جن جاتیہ گورو دِوس کے موقع پر وزیر اعظم 15 نومبر کو مدھیہ پردیش کا دورہ کریں گے
وزیر اعظم جن جاتیہ گورو دِوس مہاسمیلن کے موقع پر جن جاتیہ برادری کی فلاح و بہبود کے لئے متعدد کلیدی اقدامات کا آغاز کریں گے
وزیر اعظم مدھیہ پردیش میں ‘راشن آپ کے گرام’ اسکیم کا آغاز کریں گے
وزیر اعظم مدھیہ پردیش، سِکل سیل مشن کا بھی آغاز کریں گے
وزیر اعظم ملک بھر میں 50 ایکلویہ ماڈل رہائشی اسکولوں کا سنگ بنیاد رکھیں گے
بھارت سرکار امر شہید بھگوان برسا منڈا کے یوم پیدائش 15 نومبر کو جن جاتیہ گورو دِوس کے طور پر منارہی ہے۔ اس موقع پر وزیر اعظم جناب نریندر مودی بھوپال کے جمبوری میدان میں منعقد کئے جانے والے جن جاتیہ گورو دِوس مہا سمیلن میں شرکت کے لئے مدھیہ پردیش کا دورہ کریں گے، جہاں وہ سہ پہر تقریباً ایک بجے جن جاتیہ برادری کی فلاح و بہبود کے لئے متعدد کلیدی اقدامات کا آغاز کریں گے۔
جن جاتیہ گورو دِوس مہاسمیلن میں وزیر اعظم مدھیہ پردیش میں ‘راشن آپ کے گرام’ اسکیم کا بھی آغاز کریں گے۔ اس کا مقصد جن جاتیہ برادری کے مستفیدین کو پی ڈی ایس راشن کا ماہانہ کوٹہ ہر ماہ ان کے گاؤں تک پہنچانا ہے تاکہ انھیں راشن لینے کے لئے سستی قیمت کی دکان پر نہ جانا پڑے۔
مہاسمیلن کے دوران وزیر اعظم مدھیہ پردیش سِکل سیل مشن کے آغاز کی مناسبت سے جینیٹک کاؤنسلنگ کارڈس بھی مستفیدین کے حوالے کریں گے۔ اس مشن کو سِکل سیل اینیمیا، تھیلیسیمیا اور دیگر ہیموگلوبینو پیتھیز سے متاثرہ مریضوں کا معائنہ اور بندوبست کرنے اور ان بیماریوں کے بارے میں عوام کے اندر بیداری میں اضافہ کرنے کے لئے تیار کیا گیا ہے۔جن بیماریوں کا اثر مدھیہ پردیش کی جن جاتیوں میں زیادہ دیکھا جاتا ہے۔
وزیر اعظم اس موقع پر ملک بھر میں 50 ایکلویہ ماڈل رہائشی اسکولوں کا سنگ بنیاد بھی رکھیں گے۔ جن ریاستوں اور مرکز کے زیر انتظام علاقوں میں ان اسکولوں کا سنگ بنیاد رکھا جائے گا ان میں آندھراپردیش، چھتیس گڑھ، جھارکھنڈ، مدھیہ پردیش، مہاراشٹر، اڈیشہ، تری پورہ، دادر و نگر حویلی اور دمن و دیو شامل ہیں۔
وزیر اعظم نریندر مودی جن جاتیہ اپنی مدد آپ گروپوں کے ذریعہ تیار کردہ مصنوعات کی نمائش اور مدھیہ پردیش کی جن جاتیہ برادری سے تعلق رکھنے والے جنگ آزادی کے شہیدوں اور ہیروز پر مشتمل تصویری نمائش کا دورہ بھی کریں گے۔وہ خاص طور پر پسماندہ ترین قبائلی آبادی تعلق رکھنے والے ان اساتذہ کو تقرری نامے بھی سونپیں گے جن کا حال ہی میں تقرر کیا گیا ہے۔
تقریب کے دوران مدھیہ پردیش کے گورنراور وزیر اعلیٰ، ڈاکٹر وریندر کمار، جناب نریندر سنگھ تومر، جناب جیوترادتیہ ایم سندھیا، مرکزی وزرائے مملکت جناب پرہلاد ایس پٹیل، جناب پھگن سنگھ کلاستے اور ڈاکٹر ایل مروگن بھی موجود ہوں گے۔
دورے کے دوران وزیر اعظم دوبارہ تعمیر کئے گئے رانی کملاپتی ریلوے اسٹیشن کا افتتاح بھی کریں گے اور مدھیہ پردیش میں ریلوے سے متعلق متعدد اقدامات کا آغاز بھی کریں گے۔
وزیراعظم کا دفتر
وزیراعظم 4 دسمبر کو آئی آئی ٹی-2020 عالمی سربراہ کانفرنس سے خطاب کریں گے
وزیراعظم جناب نریندر مودی 4 دسمبر 2020 کو صبح 09:30 بجے ، پین آئی آئی ٹی، یو ایس اے کے زیر اہتمام آئی آئی ٹی-2020 علمی سربراہ کانفرنس سے خطاب کریں گے۔
اس سال کی سربراہ کانفرنس کا موضوع ’دی فیوچر از ناؤ‘ ہے۔ سربراہ کانفرنس عالمی معیشت، ٹیکنالوجی، اختراعات، صحت، رہائش گاہ کا تحفظ اور خلئی تعلیم جیسے معاملوں پر مرکوز ہوگی۔
پین آئی آئی ٹی، یو ایس اے 20 سال سے زیادہ پرانی ایک آرگنائزیشن ہے اور پین آئی آئی ٹی، یو ایس اے 2003 سے اس کانفرنس کا انعقاد کرتا رہا ہے۔ اس کانفرنس میں صنعت، تعلیم اور حکومت سمیت مختلف شعبوں کے مقررین کو مدعو کیا جاتا ہے۔ پین آئی آئی ٹی امریکہ کے سابق طلبا کی رضاکار ٹیم کے ذریعے چلائی جاتی ہے۔
نوجوانوں کے امور اور کھیل کود کی وزارت
تربیتی مراکز پر واپس آنے والے ایتھلیٹس پر تربیت کا دباؤ برقرار رکھنے کے لئے ایس اے آئی کا سرگرم اقدام
اسپورٹس اتھارٹی آف انڈیا نے اولمپک کھیلوں سے وابستہ کھلاڑیوں پر تربیتی دباؤ برقرار رکھنے کو یقینی بنانے کے مقصد سے بہت سے مقابلوں سے تربیتی مرکز پر واپس آنے والے کھلاڑیوں کے لئے کوارنٹین ضابطوں میں ترمیم کی ہے۔
11 ستمبر اور 03 دسمبر 2020 کو اسٹینڈرڈ آپریٹنگ پروسیجرس میں جزوی اصلاح کرتے ہوئے ایس اے آئی نے اس بات کو یقینی بنایا کہ نیشنل کیمپس میں واپس لوٹنے والے کھلاڑی اور ایس اے آئی تربیتی مرکز پر تربیت حاصل کرنے والے دوسرے کھلاڑی اپنی حفاظت کو خطرہ میں ڈالے بغیر اپنی ٹریننگ کو جاری رکھ سکیں۔
ایک بیان میں ایس اے آئی نے بتایا کہ یہ اقدام اس لئے کیا گیا ہے کہ تاکہ کھلاڑیوں کی طرف سے ان کے تربیتی پروگرام کو جاری رکھنا یقینی بنایاجاسکے۔ اس کے تحت ایتھلیٹ اپنے تربیتی معمول کو دوبارہ شروع کرسکیں گےلیکن ان کو پہلے سات دنوں تک بایو ببل میں رہنے والے ایتھلیٹوں سے دور رکھا جائے گا اور جب تک کہ وہ آر ٹی – پی سی آر ٹسٹ کی نگیٹیو رپورٹ پیش نہیں کرتا ہے۔
ٹوکیو اولمپک میں چھ ماہ باقی بچے ہیں اس کے ساتھ ہی گھریلو اور بین الاقوامی مقابلے شروع ہونے جارہے ہیں جس کی وجہ سے بہت سے میدانوں میں کھلاڑیوں کو مقابلہ کرنا ہوگا جس کا مقصد اولمپک کھیلوں کے لئے اہلیت حاصل کرنا یا مقابلہ جاتی صلاحیت حاصل کرنا ہے۔ ہر مقابلے سے واپس آنے کے بعد سات دن کوارنٹین میں رہنا ان کی ٹریننگ کو بہت نقصان پہنچائے گا کیونکہ اس طرح کے معمولات کا تسلسل درہم برہم ہوجاتا ہے۔
ایس اے آئی نے تربیتی مراکز کے سربراہوں سے کہا ہے کہ مختلف مقابلوں سے آنے والے کھلاڑیوں کو ایک علاحدہ ہاسٹل یا ہاسٹلس کے بلاک میں اس وقت تک رکھا جائے جب تک کہ سات دن کے اختتام پر ان کی آرٹی – پی سی آر نگیٹیو رپوٹ نہ آجائے تاکہ بایو ببل میں رہنے والے کھلاڑیوں کے ساتھ ان کا رابطہ قائم نہ ہوسکے۔
ایس اے آئی کے تربیتی مراکز کے سربراہوں اور کوچوں کو ہدایت دی گئی ہے کہ وہ مقابلوں سے لوٹنے والے ایتھلیٹوں کے لئے معمول کا ایک خاکہ تیار کریں جس کے تحت وہ کھیل کے میدان ، جم ، اسپورٹس سائنس کی سہولیات کا اپنی تربیت جاری رکھنے کے لئے استعمال کرسکیں لیکن اپنے اپنے تربیتی مرکز میں رہنے والے ان کھلاڑیوں کی حفاظت سے کوئی سمجھوتہ نہ کیا جائے۔
اسی طرح تمام مراکز کو مشورہ دیا گیا ہے کہ مقابلوں سے واپس آنے والے کھلاڑیوں کے لئے کھانے کا، ان کی آر ٹی- پی سی آر ٹسٹ رپورٹ دستیاب ہونے تک علیحدہ انتظام کیا جائے ۔ اگر ان کے لئے کسی علیحدہ جگہ کا انتظام نہیں ہوپاتا ہے تو وہ اپنے معلومات کا خاکہ اس طرح ترتیب دیں کہ جو لوگ واپس کیمپ میں آکر ٹھہرے ہوئے ہیں ان کے ساتھ گھلنے ملنے سے وہ محفوظ رہیں۔
نوجوانوں کے امور اور کھیل کود کی وزارت
جناب انوراگ ٹھاکرنے نوجوانوں کے امور اور کھیلوں کی وزارت کی جائزہ میٹنگ کی صدارت کی
ہمارا اجتماعی مقصد ملک میں نوجوانوں کی سرگرمیوں اور کھیل کود کے مستقبل کی تشکیل کرنا ہے
نوجوانوں کے امور اور کھیلوں کی وزارت نے 22 ستمبر 2023 کو نئی دہلی میں نوجوانوں کے امور اور کھیلوں کے مرکزی وزیر جناب انوراگ ٹھاکر کی صدارت میں ایک جائزہ میٹنگ کا انعقاد کیا۔
میٹنگ میں ہندوستان بھر سے ریاستی حکومت کے سکریٹری سطح کے افسران شامل ہوئے۔ جناب انوراگ ٹھاکر نے اپنی تقریر میں کہا کہ ہمارا اجتماعی مقصد ملک میں نوجوانوں کی سرگرمیوں اورکھیلوں کے مستقبل کو سنوارنا ہے۔ نوجوانوں کے امور کے محکمے کا کلیدی کردار ہے کہ نوجوانوں کو سرگرم رکھا جائے اور مخٹلف سطح پر ان کی شمولیت کے لئے نقش راہ وضع کیا جائے۔
ایک اہم ایجنڈا نیشنل یوتھ فیسٹول  کی تشکیل نوتھا۔ خاص توجہ اس جانب مرکوز کی گئی کہ یووا پورٹل پر نوجوانوں کی شمولیت میں بہتری لائی جائے اور اطلاعات کی تشکیل کا طریقہ کار بھی بہتر بنایا جائے۔
میٹنگ میں نوجوانوں کو شامل کرنے کےلئے یووا پورٹل کے امکانات پر بھی تبادلہ خیال کیا گیا۔ اس پلیٹ فارم پر پہلے ہی گیارہ اعشاریہ سات صفر لاکھ نوجوانوں کو رجسٹرڈ کیا جاچکا ہے۔921 کاروبار شامل ہیں اور 7269 یوتھ کلب قائم کئے گئے ہیں۔ بہت سی ریاستی سرکاروں نے کہا کہ وہ تجرباتی لرننگ پروگرام میں نوجوانوں کو شامل کرنے کے خواہشمند ہیں۔ کیونکہ اس سے نوجوانوں کو روزگار کا اہل بنایا جاسکے گا۔
میٹنگ میں نوجوانوں کی سرگرمیوں میں مہماتی کھیلوں، دماغی اور جسمانی نمو وغیرہ کی اہمیت کو اجاگر کیا گیا ۔ ایک اہم موضوع جس پر تبادلہ خیال کیا گیا وہ یہ تھا کہ کھیلو انڈیا اسکیم کے تحت ریاستوں میں کھیل کود کے بنیادی ڈھانچے کو فروغ دیا جائے۔
کھیلو انڈیا اسکیم کے مختلف پہلوؤں پر پریزنٹیشن پیش کی گئیں۔ ان میں ضلع کی سطح پر کھیلو انڈیا مراکز کا قیام اور ایک ہزار کھیلو انڈیا مراکز کی نشاندہی ، کھیلو انڈیا اسٹیٹ سنٹر آف ایکسی لینس شامل ہیں۔
فٹ انڈیا مشن کے تحت کئے گئے مختلف اقدامات بھی ایجنڈے میں شامل تھے۔ ان میں فٹ انڈیا کوئز، اسپورٹس اور فٹنس پر سب سے بڑی قومی سطح کی کوئز کا انعقاد جس میں 61 ہزار طلباشامل ہوں، فٹ انڈیا اسکول ویک اور فٹ انڈیا موبائل ایپ کے موضوعات شامل ہیں۔
پریزنٹیشن میں کھیلوانڈیا اسمتا خواتین کی اسپورٹس لیگ جو زونل اور قومی سطح پر 27 ریاستوں کے 120 شہروں میں منعقد کی گئیں۔ شامل تھیں۔
ریاستوں سے کہا گیا کہ وہ کھیلو انڈیا اسکیم پر مؤثر عملدرآمد کو یقینی بنانے کے اقدامات کریں۔
شروع میں سکریٹری  نے حاضرین کا خیر مقدم کیا اور میری مائی میرا دیش پروگرام کو کامیاب بنانے کے لئے یووا پورٹل کے استعمال کو اجاگر کیا۔
وزارت دفاع
آرڈیننس فیکٹری بورڈ  نے مریضوں کی اسکریننگ، آئسولیشن اور كوارنٹائن کے لئے دو بیڈ والے ٹینٹ تیار کئے
اروناچل پردیش کو 50 ٹینٹ مہیا کرائے
نئی دہلی، 11 اپریل 2020، آرڈیننس فیکٹری بورڈ  کورونا وائرس  کے خلاف جنگ میں اہم کردار ادا کر رہا ہے۔ اس وبا کے خلاف او ایف بی کی انتھک جنگ کے بارے میں یہ ہفتہ وار اپ ڈیٹس ہیں:
دو بیڈ والے ٹینٹ
او ایف بی نے مریضوں کی اسکریننگ، آئسولیشن اور كوارنٹائن کے لئے طبی آلات سے لیس دو بیڈ والے ٹینٹ تیار کرکے آئسولیشن وارڈ کے لئے ایک کفایتی حل یا متبادل پیش کیا ہے۔ ان خصوصی ٹینٹوں  کا استعمال ہنگامی طبی حالات، طبی اسکریننگ، سنگین حالت والے مریضوں کو بنیادی طبی سہولت دینے اور كوارنٹائن کے لئے کیا جا سکتا ہے۔ 9.55 مربع میٹر کے فرش رقبے  والے یہ ٹینٹ دراصل واٹر پروف کپڑے، ہلکے اسٹیل اور الیمینیم ملی دھات سے تیار کئے گئے ہیں۔
یہ ٹینٹ کسی بھی جگہ اور علاقے میں لگائے جا سکتے ہیں اور کچھ ہی وقت کے اندر روایتی ہسپتالوں میں ملنے والی سہولیات کے علاوہ اضافی سہولیات آسانی سے مہیا کرانے میں مددگار ثابت ہوتے ہیں۔ او ایف بی آلات فیکٹری، کانپور نے یہ ٹینٹ تیار کئے ہیں۔ اس طرح کے 50 ٹینٹ اروناچل پردیش حکومت کو بھیجے گئے ہیں۔
ہینڈ سنیٹائزر اور فیس کے ماسک
او ایف بی فیکٹر بورڈ کی ایک یونٹ آپٹو الیکٹرانکس فیکٹری، دہرادون نے 6 اپریل، 2020 کو اتراکھنڈ کے گورنر کو ہینڈ سنیٹائزر کی 2500 بوتلیں  اور 1000 فیکس ماسک عطیہ میں دیئے ہیں۔
او ایف بی کی ایک یونٹ كورڈائٹ فیکٹری، اروونكڈو نے 8 اپریل، 2020 کو تمل ناڈو کے نیل گری ضلع کے پولیس افسران کو 100 لیٹر سنیٹائز دیا تھا۔
پونے میں واقع ہائی ایكسپلوسیوس فیکٹری  نے 9 اپریل، 2020 کو میسرز ایچ ایل ایل ، بیلگاوی کو 2500 لیٹر سنیٹائزر کی پہلی کھیپ بھیجی۔
فیومیگیشن چیمبر
او ایف بی انباجھری ، ناگپور نے صفائی کے مقصد فیومیگیشن چیمبر تیار کیا ہے۔ یہ مکمل طور پر پورٹیبل ہے اور اسے آسانی سے کہیں بھی لے جایا  جا سکتا ہے۔ اسے او ایف اے ے ہسپتال کے مرکزی دروازے پر نصب کیا گیا ہے۔
ہینڈ واشنگ سسٹم
او ایف بی ، دہرادون نے 7 اپریل، 2020 کو پولیس افسران کو ’صابن بنانے کی مشین کے ساتھ لیس ملک میں ہی تیار پیڈل سے چلنے والا ہینڈ واشنگ سسٹم سونپا۔
او ایف بی ، دیہو روڈ پونے نے 6 اپریل، 2020 کو دیہو گاؤں میں مزدوروں کے درمیان کھانے کی کٹس تقسیم کیں۔
۔۔
۔۔۔۔۔۔۔۔۔۔۔
م ن۔ ش ت۔ن ا۔
U-1622
(Visitor Counter : 190
ریلوے کی وزارت
مدھیہ پردیش اور مہاراشٹر میں استعمال کے لئے ریلوے نے 22 اضافی کووِڈ نگہداشت کوچ تعینات کیے
بھارت کے مختلف حصوں میں اب 191 آئیسولیشن کوچ زیر استعمال ہیں
ان آئیسولیشن کوچوں میں اب تک 2990 کووِڈ کیئر بستر دستیاب ہیں
ریاستوں کے ذریعہ استعمال کے لئے ریلوے نے تقریباً 64000 بستر تیار کیے
نئی دہلی، 28 مارچ 2021: کووِڈ کے خلاف متحدہ جنگ میں ملک کی صلاحیت کو مضبوط کرتے ہوئے وزارت ریلوے نے اپنی کثیر جہتی پہل قدمیوں کے درمیان تقریباً 64000 بستر کے ساتھ تقریباً 4000 آئیسولیشن کوچوں کو تعینات کیا ہے۔
ریاستوں کے ساتھ بیک وقت کام کرنے اور جلد از جلد امداد بہم پہنچانے کے لئے، ریلوے نے متحدہ کاروائی کے لئے اپنی مفاہمتی عرضداشت کو پورا کرنے کی غرض سے زونوں اور ڈیویزنوں کو بااختیار بنانے کے لئے ایک لامرکزیت کا حامل منصوبہ وضع کیا ہے۔ ان آئیسولیشن کوچوں کی بہ آسانی نقل مکانی کرتے ہوئے انہیں بھارتی ریل نیٹ ورک پر مطالبے والے مقامات پر تعینات کیا جا سکتا ہے۔
اسی طرح ریاستوں کے مطابلے کے مطابق فی الحال کووِڈ مریضوں کی دیکھ بھال کے لئے مختلف ریاستوں کو 2990 بستر وں کی اہلیت کے ساتھ 191 کوچ سونپے گئے ہیں۔ موجودہ وقت میں آئیسولیشن کوچوں کا استعمال دہلی، مہاراشٹر ، مدھیہ پردیش  میں کیا جا رہا ہے۔ ریلوے نے اترپردیش کے بڑے شہروں جیسے، فیض آباد، بھدوہی، وارانسی، بریلی اور نجیب آباد میں بھی 50 کوچ تعینات کیے ہیں۔
دہلی، اترپردیش، مدھیہ پردیش اور مہاراشٹر جیسی ریاستوں میں تعینات کیے گئے ان کوچوں کی افادیت کے بارے میں تازہ ترین صورتحال مندرجہ ذیل ہے:
فی الوقت مہاراشٹرکے ناندروبار میں 58 مریض اس سہولت کا استعمال کر رہے ہیں۔ اب تک ریاستی صحتی اتھارٹیوں کے ذریعہ مریضوں کے چھٹی دیے جانے کے ساتھ مجموعی طور پر 85 داخلے درج رجسٹر کیے گئے ہیں ۔ 330 بستر ابھی بھی دستیاب ہیں۔
ریلوے نے دہلی میں 1200 بستروں کی اہلیت کے ساتھ 75 کووِڈ کیئر کوچوں کے ریاستی حکومت کے مطالبے کو پورا کیا ہے۔ ان میں سے 50 کوچ شکوربستی اور 25 کوچ آنندوہار اسٹیشن پر تعینات ہیں۔ اب تک ان میں 5 داخلے درج رجسٹر کیے گئے ہیں۔ 1196 بستر ابھی بھی دستیاب ہیں۔
مدھیہ پردیش حکومت کے ذریعہ 2 کوچوں کے مطالبے کے تعلق سے مغربی ریلوے کے رتلام ڈیویزن نے اندور کے پاس تیہی اسٹیشن پر 320 بستروں کی اہلیت کے حامل 22 کوچ تعینات کیے ہیں۔ وہیں بھوپال میں 20 کوچ تعینات کیے گئے ہیں۔ تازہ ترین اعداد و شمار کے مطابق ایک مریض کی رخصتی کے ساتھ ان میں 13 مریضوں کو بھرتی کیا گیا ہے۔ ان میں ابھی 280 بستر دستیاب ہیں۔
تازہ ترین اعداد و شمار کے مطابق مذکورہ بالا ریاستوں میں ان سہولتوں میں مجموعی طور پر 103 مریضوں کو بھرتی کیا گیا ہے ۔ ان میں سے 39 کو رخصتی دے دی گئی ہے۔ فی الوقت 64 کووِڈ مریض آئیسولیشن کوچوں کا استعمال کر رہے ہیں۔
اترپردیش میں، حالانکہ ریاستی حکومت کے ذریعہ ابھی تک کوچوں کا مطالبہ نہیں کیا گیا ہے، تاہم فیض آباد، بھدوہی، وارانسی، بریلی اور نجیب آباد میں سے ہر ایک مقام پر 10 کوچ تعینات کیے گئے ہیں جن کی صلاحیت 800 بستروں  پر مشتمل ہے۔
وزیراعظم کا دفتر
وزیراعظم جناب نریندر مودی نے شری مناتھو پدمانابھن جی کو ان کی برسی پر خراج عقیدت پیش کیا
وزیراعظم جناب نریندرمودی نے آج شری ماتھوپدمانابھن جی کو ان کی برسی پر خراج عقیدت پیش کیا۔
ایک ٹویٹ میں وزیراعظم جناب مودی نے کہاکہ شری مناتھوپدمانابھن جی کو ان کی برسی پر خراج عقیدت۔ ہم سماجی بہبود اورنوجوانوں کو بااختیار بنانے کےلئے ان کے غیر معموملی تعاون کےلئے انہیں یاد کرتے ہیں۔وزیراعظم نے کہاکہ ان کے روشن خیالات لوگوں کو تحریک دیتے رہیں گے۔

U-1926
(
شہری ہوابازی کی وزارت
ایئر انڈیا ، ایلائنز ایئر، بھارتی فضائیہ اور پرائیویٹ ہوائی کمپنیوں نے لائف لائن اڑان کے تحت 443 پروازیں چلائیں
نئی دہلی، 04 مئی 2020 / ایئر انڈیا، ایلائنز ایئر، بھارتی فضائیہ اور پرائیویٹ ہوائی کمپنیوں نے لائف لائن اڑان کے تحت 443 پروازیں چلائیں۔ ان میں سے 265 پروایزں ایئر انڈیا اور ایلائنز ایئر نے چلائیں۔ کارگو نے ابھی تک تقریباً821 اعشاریہ صفر سات ٹن سامان پہنچایا، جس کے تحت اُس نے 4 لاکھ 34 ہزار 531 کلومیٹر فاصلہ طے کیا۔ لائف لائن اڑان پروازیں شہری ہوا بازی کی وزارت چلا رہی ہے تاکہ کووڈ – 19 کے خلاف بھارت کی جنگ میں مدد دینے کے لیے ملک کے دور دراز علاقوں تک لازمی طبی سامان پہنچایا جا سکے۔ ان دور دراز علاقوں میں شمال مشرقی خطے ، جزیرے والے علاقوں اور پہاڑی ریاستوں پر خصوصی توجہ دی جا رہی ہے۔
پون ہنس لمیٹڈ سمیت ہیلی کاپٹر خدمات جموں و کشمیر ، لداخ جزیروں اور شمال مشرقی خطے میں فراہم کی جارہی ہیں جس کے تحت اہم طبی سامان ور مریضوں کو ایک جگہ سے دوسری جگہ لے جایا جا رہا ہے۔ پون ہنس نے 03 مئی 2020 تک 7729 کلومیٹر فاصلہ طے کرتے ہوئے دو اعشاریہ دو سات ٹن سامان پہنچایا۔
گھریلو مال بردار ہوائی کمپنیوں ، اسپائس جیٹ، بلیو ڈارٹ ، انڈیگو اور وستارا کمرشئیل بنیاد پر پروازیں چلا رہی ہیں۔ اسپائس جیٹ نے 3 مئی 2020 کو 13 لاکھ 31 ہزار 226 کلومیٹر فاصلہ طے کرتے ہوئے 24 گھنٹے میں 775مال بردار پروازیں چلائیں، جس کے تحت اُس نے 5617 ٹن مال پہنچایا ان میں سے 283 پروازیں بین الاقوامی مال بردار پروازیں تھیں۔ بلیو ڈارٹ نے 283358 کلو میٹر فاصلہ طے کرتے ہوئے 256 مال بردار پروازیں چلائیں جن کے تحت اُس نے 25 مارچ سے 03 مئی 2020 تک 4405 ٹن سامان پہنچایا۔ اِن میں سے 13 پروازیں بین الاقوامی مال بردار پروازیں تھیں۔ انڈیگو نے 03 اپریل سے 03 مئی 2020 تک 88 پروازیں چلائیں جن کے تحت اُس نے 146547 کلو میٹر فاصلہ طے کیا اور تقریبا 442 ٹن مال پہنچایا۔ جس میں 33 بین الاقوامی پروازیں بھی شامل ہیں۔ ان پروازوں میں سرکاری طبی سامان مفت لے جایا گیا۔ وستارا نے 19 اپریل سے 03 مئی 2020 تک 20 مال بردار پروازیں چلائیں جن کے تحت اُس نے 28590 کلومیٹر فاصلہ طے کیا اور تقریباً 139 ٹن سامان پہنچایا۔
دواؤں ، طبی آلات اور کووڈ – 19 سے متعلق راحت سامان لانے لے جانے کے لیے مشرقی ایشیا کے ساتھ ایک کارگو ہوائی پل قائم کیا گیا تھا۔ ایئر انڈیا کے ذریعے 930 ٹن طبی ساز و سامان پہنچایا گیا۔ بلیو ڈارٹ نے گوانگچو اور شنگھائی سے تقریباً 114 ٹن اور ہانگ کانگ سے 24 ٹن طبی سامان پہنچایا۔ بلیو ڈارٹ نے یہ سامان 14 اپریل سے 03 مئی 2020 کے درمیان پہنچایا۔ اسپائس جیٹ نے بھی 03 مئی 2020 تک شنگھائی اور گوانگچو سے 204 ٹن اور 03 مئی 2020 تک ہانگ کانگ اور سنگاپور سے 16 تن طبی سامان پہنچایا۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2268
(Visitor Counter : 135